Iniesta reddet moderklubben fra tvangsnedrykk
Da Albacete på nivå tre i spansk fotball stirret nedrykksspøkelset i øynene kom den jordnære Barcelona-eleganten moderklubben til unnsetning, skriver Marca. Med 1,9 millioner kroner i utestående spillerlønninger, risikerte klubben som ble nummer tre i sin avdeling Segunda División B denne sesongen å bli tvangsnedflyttet til Tercera División. De hadde frem til kloken 12 i dag på å finne midlene for å unngå å havne i skifteretten, men kunne puste lettet ut da Iniesta som spilte for klubben frem til han var 12 år, garanterte for summen før fristen var ute. Natt til mandag spiller for øvrig Iniesta finale i Confederations Cup for sitt Spania mot vertsnasjonen Brasil.
Andrés Iniesta (29) er en av verdens største fotballstjerner, men har ikke glemt hvor han kommer fra.